— Алімпіяднікі — гэта асаблівыя дзеці. Яны і больш ранімыя, і загружаныя. Ім патрэбна падтрымка, а не толькі веды. Сістэма работы з імі ўключае ў сябе работу на ўроках, на факультатыўных і дадатковых занятках, групавую і індывідуальную работу. Падрыхтоўка да алімпіяды — гэта заняткі круглы год (і не адзін), аднак апошнія тыдні ўсё распісваецца да дробязей, бо неабходна паўтарыць усё, што пройдзена, сістэматызаваць, шмат вывучыць на памяць. Вельмі важна не сапсаваць дзіцяці настрой, каб яно магло сабрацца, псіхалагічна настроіцца.